《望零丁洋寄怀友人》
清代·陶窳

两年九月此经过，极目沧茫感逝波。穷岛汉槎无限路，秋风禾黍自成歌。

忠臣泪带寒潮长，楚客悲逢落叶多。欲寄相思凭去雁，故人归梦杳星河。

作者简介：（1657—1719）清湖南巴陵人，原名懋龄，字甄夫，号楚江陶者。晚居南京。初随父至云南，父死，携幼弟徒步六千里归楚。工诗文，精书画，能篆刻。